**Ministru kabineta noteikumu projekta „Grozījumi Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta[[1]](#footnote-1) (turpmāk – Projekts) mērķis ir noteikt atkritumu apsaimniekotājiem prasības par informācijas sniegšanu tīmekļvietnē [www.skiroviegli.lv](http://www.skiroviegli.lv), noteikt gadījumus, kad Valsts vides dienests anulē atkritumu apsaimniekošanas atļaujas, kā arī precizēt atkritumu pārvadājumu uzskaites sistēmu nosaukumu.Projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atkritumu apsaimniekošanas likuma 12. panta otrās daļas 1., 2., 3. un 6. punktu, trešo daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta galvenais mērķis ir veicināt sadzīves atkritumu dalītu vākšanu un pārstrādi, kā arī pilnveidot atkritumu apsaimniekošanas sistēmu Latvijā.Vides aizsardzības un reģionālās attīstības ministrija (turpmāk – VARAM) sadarbībā ar Valsts vides dienestu (turpmāk – VVD) 2019. gadā izstrādā atkritumu dalītai vākšanai veltītu tīmekļvietni [www.skiroviegli.lv](http://www.skiroviegli.lv) (turpmāk – “Šķiro viegli”). Šim nolūkam 2019. gada 25. janvārī VVD iesniedza Latvijas Vides aizsardzības fonda administrācijā[[2]](#footnote-2) projekta pieteikumu “Vienotas dalītās atkritumu savākšanas informācijas sistēmas pilnveide”. Minētais projekta pieteikums apstiprināts fonda 2019. gada 20. februāra sēdē, līdz ar to VARAM un VVD uzsāka projekta īstenošanu.“Šķiro viegli” tiks veidota pilnveidojot jau esošu tīmekļa vietni [www.skiroviegli.lv](http://www.skiroviegli.lv), kura šobrīd ir VARAM pārziņā. “Šķiro viegli” mērķis ir nodrošināt aktuālu, vienuviet atrodamu informāciju par atkritumu dalītas vākšanas vietām visā Latvijas teritorijā tiem sabiedrības pārstāvjiem, kas vēlas šķirot savus sadzīves atkritumus. “Šķiro viegli” galvenā mērķauditorija ir sabiedrības pārstāvji, kas vēlas šķirot un nodot dalīti savus radītos. Mērķis ir nodrošināt minēto sabiedrības daļu ar aktuālu informāciju par atkritum dalītas vākšanas vietām, vienlaikus sniedzot iespēju ziņot par neatbilstībām.Pašreizējā situācija ir tāda, ka iedzīvotājiem ir pieejama informācija par atkritumu dalītas vākšanas iespējām, tomēr tā ir izvietota vairākās dažādu organizāciju uzturētās tīmekļvietnēs, informācija tajās var pārklāties, atšķirties, vienlaikus informācija var būt daļēji novecojusi vai neaktuāla. Tāpat arī iedzīvotājiem netiek dota ērta iespēja sniegt atgriezenisko saiti gadījumos, kad fiksēti pārkāpumi jebkurā Latvijas atkritumu dalītas vākšanas vietā vai arī konstatēta atkritumu apsaimniekošanas normatīvo aktu neievērošana. “Šķiro viegli” risinās minētās problēmas, jo sabiedrībai tiks piedāvāta ērti lietojama vietne, kurā vienkopus atrodama pilnīga informācija par visām atkritumu dalītas vākšanas vietām Latvijā.Vienlaikus ar iedzīvotājiem ieguvēji būs arī pašvaldības, kuras ērti varēs kontrolēt ar atkritumu dalītas vākšanas vietām pieejamo informāciju, kā arī tās būs informētas par iedzīvotāju konstatētajām neatbilstībām, kas atvieglos atkritumu apsaimniekotāju uzraudzību.Lai “Šķiro viegli” ieviestu un uzturētu nepieciešama VARAM, VVD un Valsts reģionālās attīstības aģentūras (turpmāk – VRAA) iesaiste. Attiecīgi institūcijām vienojoties, nolemts, ka VVD veiks “Šķiro viegli” pārziņa funkcijas, VARAM sniegs VVD informatīvu atbalstu, savukārt VRAA nodrošinās “Šķiro viegli” nepieciešamās infrastruktūras uzturēšanu. Maksa par “Šķiro viegli” lietošanu pašlaik nav paredzēta.Atbildīgās institūcijas un organizācijas, kas iesaistītas “Šķiro viegli” īstenošanā ir VVD, sadzīves atkritumu apsaimniekotāji (atkritumu dalītas vākšanas vietu apsaimniekotāji), kā arī pašvaldības, kuru administratīvajā teritorijā atrodas atkritumu dalītas vākšanas vietas un kuras noslēgušas ar atkritumu dalītas vākšanas vietu apsaimniekotājiem sadzīves atkritumu apsaimniekošanas līgumus.“Šķiro viegli” darbība paredzēta pēc sekojošas shēmas:1. Pašvaldība publisko iepirkumu vai publisko un privāto partnerību regulējošos normatīvajos aktos noteiktajā kārtībā izvēlas atkritumu apsaimniekotāju, lai veiktu sadzīves atkritumu un mājsaimniecībās radīto būvniecības atkritumu savākšanu, pārvadāšanu, pārkraušanu, šķirošanu un uzglabāšanu attiecīgajā sadzīves atkritumu apsaimniekošanas zonā. Pašvaldība un apsaimniekotājs noslēdz sadzīves atkritumu apsaimniekošanas līgumu.
2. Pēc līguma noslēgšanas apsaimniekotājs informē VVD par darbības uzsākšanu konkrētajā administratīvajā teritorijā un pieprasa VVD pieejas datus, lai “Šķiro viegli” ievadītu informāciju par savām apsaimniekotajām atkritumu dalītas vākšanas vietām.
3. VVD pieprasa pieejas datus VRAA un nosūta tos apsaimniekotājam.
4. Apsaimniekotājs ievada nepieciešamo informāciju “Šķiro viegli” un informē par to pašvaldību, ar kuru noslēgts līgums, kā arī VVD.
5. Ievadītās informācijas atbilstību noslēgtā līguma ietvaros kontrolē pašvaldība, attiecīgi informējot apsaimniekotāju par neatbilstībām un vienojoties par neatbilstību novēršanu.
6. Rezultātā iedzīvotājiem ir pieejama aktuāla informācija par visām sadzīves atkritumu dalītas vākšanas vietām.
7. Gadījumā, ja iedzīvotāji, pašvaldība vai VVD konstatē neatbilstības (piemēram, “Šķiro viegli” ir atzīmēts atkritumu dalītas vākšanas vieta, kura faktiski norādītajā adresē neatrodas u.c.), “Šķiro viegli” sniegs iespēju nosūtīt neatbilstības paziņojumu, kurš nonāks pie apsaimniekotāja neatbilstības novēršanai, kā arī informācijai – VVD un pašvaldībai.

Nesaistīti ar iepriekš minēto, Projektā tiek precizēts atkritumu pārvadājumu uzskaites sistēmas nosaukums, kā arī MK noteikumi Nr. 703[[3]](#footnote-3) tiek papildināti ar jauniem nosacījumiem, kādos gadījumos VVD anulē atkritumu apsaimniekošanas atļaujas, kas izriet no normatīvajiem aktiem par finanšu nodrošinājumu atkritumu apsaimniekošanas darbībām.Projektā paredzēto grozījumu skaidrojums:* Projekta 1. punkts paredz grozīt MK noteikumu Nr. 703 3.1. apakšpunktu, paredzot, ka VVD izsniegtajā atkritumu apsaimniekošanas atļaujā tiek norādīti sadzīves atkritumu dalītās savākšanas punkti (vietas). Šis grozījums kopā ar Projekta 3. punktā ietvertā MK noteikumu Nr. 703 30.2 apakšpunktu nodrošinās, ka apsaimniekotājiem turpmāk nebūs jāgroza atļaujas, ja rodas izmaiņas atkritumu dalītas vākšanas punktu darbībā (piemēram, adreses maiņa). Atļaujas vairs nebūs nepieciešams ietvert visu apsaimniekotāja apsaimniekoto punktu adreses, jo apsaimniekotājam ar Projektu tiek uzlikts pienākums reģistrēt visus punktus “Šķiro viegli”.
* Projekta 3. punkts nosaka, kādu informāciju “Šķiro viegli” sniedz apsaimniekotājs.
* Projekta 4. punkts papildina MK noteikumus Nr. 703 ar nosacījumiem, ka VVD anulē atkritumu apsaimniekošanas atļaujas gadījumos, ja:
* ja atkritumu apsaimniekotājs triju mēnešu laikā Atkritumu apsaimniekošanas likumā noteiktā termiņa nav iesniedzis dienestam finanšu nodrošinājumu atbilstoši normatīvajiem aktiem par finanšu nodrošinājuma piemērošanas kārtību atkritumu apsaimniekošanas darbībām;
* ja atkritumu apsaimniekotājs triju mēnešu laikā pēc iepriekšējā finanšu nodrošinājuma termiņa beigām nav iesniedzis dienestam jaunu finanšu nodrošinājumu.

Šādi nosacījumi izriet no Atkritumu apsaimniekošanas likuma pārejas noteikumu 37. punkta, kurš noteic, ka prasības par finanšu nodrošinājumu attiecībā uz atkritumu pārvadājumiem, pārstrādi vai reģenerāciju Latvijas teritorijā piemērojamas no 2018. gada 1. jūlija.  Atkritumu apsaimniekotājs, kuram atkritumu apsaimniekošanas atļauja izsniegta līdz 2017. gada 30. decembrim vai kurš iesniedzis iesniegumu atļaujas saņemšanai līdz 2018. gada 30. jūnijam, finanšu nodrošinājumu iesniedz Valsts vides dienestam līdz 2018. gada 30. decembrim. Attiecīgi Projekts paredz termiņus, kādos VVD anulē atļaujas, ja nav iesniegts finanšu nodrošinājums.* Projekta 5. punkts aizstāj MK noteikumos Nr. 703 lietotos terminus “Būvniecībā radušos atkritumu pārvadājumu uzskaites sistēma” un “Bīstamo atkritumu pārvadājumu uzskaites sistēma” ar terminu “Atkritumu pārvadājumu uzskaites sistēmā”. Šāds grozījums nepieciešams, jo VARAM 2019. gadā izstrādā vienoto atkritumu pārvadājumu uzskaites sistēmu, kura apvienos un aizstās abas iepriekšējās minētās sistēmas. Sistēmu apvienošana noris Latvijas Vides aizsardzības fonda administrācijas atbalstīta projekta “Atkritumu pārvadājumu valsts uzskaites sistēmas (APUS) apvienošanas ar Būvniecībā radušos atkritumu pārvadājumu valsts uzskaites sistēmu (BRAPUS), sistēmu funkcionalitātes uzlabošana” (projekta reģistrācijas numurs 1-08/6/2019).
 |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, VVD, VRAA.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atkritumu apsaimniekotāji, VVD, VRAA, pašvaldības, sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Projektam būs ietekme uz VVD, VRAA, VARAM un atkritumu apsaimniekotāju administratīvo slogu. |
| 3. | Administratīvo izmaksu monetārs novērtējums | Administratīvais slogs, kas radīsies Projekta ieviešanas rezultātā ir saistīts ar “Šķiro viegli” izstrādi un ikdienas uzturēšanu. Institūcijas, kas iesaistītas “Šķiro viegli” izstrādē un ikdienas uzturēšanā ir VARAM un tās padotības iestādes VVD un VRAA. Lai izstrādātu “Šķiro viegli”, nepieciešams ieguldīt minēto institūciju darbinieku darbu iepirkuma dokumentācijas sagatavošanā, iepirkuma īstenošanā un izpildes uzraudzībā. Lai nodrošinātu “Šķiro viegli” ikdienas darbību, VVD un VRAA darbiniekiem sākotnēji jāizsniedz pieejas dati “Šķiro viegli”, jākonsultē atkritumu apsaimniekotāji par “Šķiro viegli” lietošanu neskaidrību gadījumā.**C= (f x l) x (n x b)**, kur**C=** “Šķiro viegli” ieviešanas administratīvais slogs VARAM, VVD un VRAA;**f =** finanšu līdzekļu apjoms, kas nepieciešams, lai nodrošinātu projektā paredzētā pienākuma izpildi (stundas samaksas likme); f = 9,98 *euro*Amata vietas atlīdzības izdevumi mēnesī (10. amatu saime) 1 597,04 *euro*, t.sk mēnešalga 1 287,00 *euro*, darba devēja sociālais nodoklis – 3 10,04 *euro* (24,09 % no atalgojuma un sociālajām garantijām).Amata vietas atlīdzības izdevumi stundā:1 597,04 *euro* / 4 nedēļas / 40 stundas = 9,98 *euro***l** = laika patēriņš, kas nepieciešams, lai nodrošinātu pienākuma izpildi; l = 400 hn = subjektu skaits, uz ko attiecas projektā paredzētās informācijas sniegšanas prasības; n=1 (aprēķinos tiek pieņemts, ka kopējais “Šķiro viegli” ieviešanai nepieciešamais darbinieku stundu skaits ir 400 h, tādēļ katra iesaistītā darbinieka individuālais stundu patēriņš netiek aprēķināts atsevišķi un n šajā gadījumā ir 1);**b** = cik bieži gada laikā attiecīgais pienākums jāveic; b = 1 reizes.**C= (f x l) x (nxb)** = (9,98x400) x (1x1) = 3 992,00 *euro*. |
| 4. | Atbilstības izmaksu monetārs novērtējums | Projektā ietvertajam regulējumam nav būtiskas ietekmes uz administratīvajām izmaksām, un tas nerada papildu administratīvo slogu. Sabiedrības mērķa grupām noteikumu projektu tiesiskais regulējums nemaina tiesības un pienākumus. “Šķiro viegli” ieviešanai nepieciešamais iepirkums veikts Latvijas Vides aizsardzības fonda administrācijas atbalstīta projekta ietvaros “Vienotas dalītās atkritumu savākšanas informācijas sistēmas pilnveide”, tādējādi papildu finansiālais slogs iesaistītajām institūcijām neradīsies. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | * „Grozījumi Ministru kabineta 2016. gada 16. augusta noteikumos Nr. 546 „Noteikumi par minimālajām prasībām, kas iekļaujamas darba uzdevumā, pašvaldībai izraugoties sadzīves atkritumu apsaimniekotāju, un atkritumu apsaimniekošanas līgumu būtiskie nosacījumi””;
* „Grozījumi Ministru kabineta 2016. gada 13. decembra noteikumos Nr. 788 „Noteikumi par atkritumu savākšanas un šķirošanas vietām””.

Minētie saistītie tiesību akti tiek izstrādāti paralēli Projektam un ietver prasības, kas papildina Projektā paredzēto regulējumu “Šķiro viegli” ieviešanai. |
| 2. | Atbildīgā institūcija | VARAM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  |
| 2. | Sabiedrības līdzdalība projekta izstrādē | Noteikumu projekts ievietots VARAM tīmekļvietnē [www.varam.gov.lv](http://www.varam.gov.lv) 2019. gada 26. martā, sniedzot ieinteresētajām personām iespēju izteikt viedokli un iesniegt priekšlikumus.Priekšlikumi netika saņemti.Ievērojot, ka noteikumu projekta tālākas izstrādes gaitā noteikumu projekts tika precizēts, tas tika ievietots VARAM tīmekļa vietnē atkārtoti 2019. gada 3. jūlijā, kā rezultātā jauni priekšlikumi netika saņemti. |
| 3. | Sabiedrības līdzdalības rezultāti | Priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VVD, VRAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekti neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs Juris Pūce

Slaidiņa 67026487

natalija.slaidina@varam.gov.lv

1. „Grozījumi Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību”” [↑](#footnote-ref-1)
2. Ar 2019. gada 1. maiju, pamatojoties uz Ministru kabineta 2018,gada 17.oktobra rīkojumu nr. 530 “Par Latvijas vides aizsardzības fonda administrācijas pievienošanu Valsts reģionālās attīstības aģentūrai“ 3. punktu, Latvijas Vides aizsardzības fonda administrācija tika pievienota Valsts reģionālās attīstības aģentūrai. [↑](#footnote-ref-2)
3. Ministru kabineta 2011. gada 13. septembra noteikumi Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību” [↑](#footnote-ref-3)